text: অলাতচক্র () ২০২১ সালের বাংলাদেশি পূর্ণদৈর্ঘ্য ত্রিমাত্রিক চলচ্চিত্র। আহমদ ছফা'র বাস্তব জীবনের অভিজ্ঞতায় রচিত এবং ১৯৯৩ সালে একই নামে প্রকাশিত 'অলাতচক্র' উপন্যাসের নাট্যরূপ হিসেবে নির্মিত। এটির চিত্রনাট্য রচনা ও পরিচালনা করেছেন হাবিবুর রহমান। এটি একইসাথে বাংলাদেশে এবং বাংলা ভাষায় নির্মিত প্রথম ত্রিমাত্রিক চলচ্চিত্র।
  
  অলাতচক্র-এ বাংলাদেশের মুক্তিযুদ্ধের সময় কলকাতায় শরণার্থী হিসেবে আশ্রিত বাংলাদেশী লেখক দানিয়েল ও ক্যান্সারে আক্রান্ত প্রগতিশীল নারী তায়েবার মধ্যকার অস্ফুট ভালোবাসা, মানসিক টানাপড়েন এবং মুক্তিযুদ্ধে বিভিন্ন দিক চিত্রায়িত হয়েছে। উপন্যাসটির দুই প্রধান চরিত্র দানিয়াল ও তায়েবার চরিত্রে অভিনয় করেছেন আহমেদ রুবেল এবং জয়া আহসান। এছাড়াও মামুনুর রশীদ, গাজী মাহতাব হাসান, আকরাম খান প্রমুখ বিভিন্ন গুরুত্বপূর্ণ চরিত্র রূপদান করেছেন।
  
  অলাতচক্রের দৃশ্য ত্রিমাত্রিক ক্যামেরায় ধারণকৃত। ২০১৯ সালে বাংলাদেশ সরকারের আর্থিক অনুদানে এটির নির্মাণ শুরু হয় এবং ২০২০ সালে দৃশ্যধারণের সমাপ্তি ও পরবর্তী সম্পাদনা করা হয়েছে। এবং  চলচ্চিত্রটি ২০২১ সালের ১৯ মার্চ প্রেক্ষাগৃহে মুক্তি পায়।
  
  কুশীলব 
  অলাতচক্র-এ নিয়মিত অভিনয়শিল্পী ছাড়াও বিভিন্ন বিশ্ববিদ্যালয়ে নাট্যতত্ত্ব পড়ুয়া শিক্ষার্থীবৃন্দ বিভিন্ন পার্শ্বচরিত্রে অভিনয় করেছেন। চলচ্চিত্রটির শ্রেষ্ঠাংশের শিল্পীরা-
  
  নির্মাণ 
  অলাতচক্রের দৃশ্যসমূহ ত্রিমাত্রিক ক্যামেরায় চিত্রধারণ করা হয়। চলচ্চিত্রটি ২০১৮ সালে বাংলাদেশ সরকার হতে ৬০ লাখ টাকা অনুদান পায়। ২০১৯ সালে চিত্রগ্রহণ শুরু এবং ২০২০ সালের প্রথম দিকে চিত্রগ্রহণ শেষ হয়। পর ভারতের স্কাই ওয়ার্ক স্টুডিও-তে এটির সম্পদনা করা হয়েছে।
  
  মুক্তি 
  অলাতচক্র ২০২১ সালের ১৯ মার্চ বাংলাদেশের প্রেক্ষাগৃহসমূহে মুক্তি পায়।
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:বাংলাদেশের চলচ্চিত্র
  বিষয়শ্রেণী:ত্রিমাত্রিক চলচ্চিত্র
title: অলাতচক্র (চলচ্চিত্র)